text: Venice Baroque Orchestra
  
  publiceret: 2012-08-21 22:12:55+02:00
  Venice Baroque Orchestra, italiensk orkester, grundlagt i 1997. Det har specialiseret sig i opførelser på historiske instrumenter af musik skrevet af venetianske komponister som Claudio Monteverdi, Francesco Cavalli, Benedetto Marcello og Antonio Vivaldi. Orkestret ledes af cembalisten og organisten Andrea Marcon (f. 1963) og har violinisten Giuliano Carmignola som fast solist.